1. ***Ο Ηράκλειος και η δυναστεία του (610-717):***

***Εσωτερική μεταρρύθμιση και αγώνας επιβίωσης***

**ΤΕΣΤ**

**Α-Ερωτήσεις αντιστοίχισης**

Να αντιστοιχίσετε τα στοιχεία της στήλης Α με αυτά της στήλης Β με τα οποία ταιριάζουν.

**Α Β**

1. Ηράκλειος **α.** άρχοντας θέματος
2. μάχη της Νινευί **β.** Άβαροι και Σλάβοι
3. θέματα **γ.** στρατηγός – αυτοκράτορας
4. στρατηγός **δ.** στρατιωτόπια
5. πολιορκία Κωνσταντινούπολης **ε.** Πέρσες

**(μονάδες 2,5: 0,5x5)**

**Β-Πίνακας**

Να τοποθετήσετε τα παρακάτω στοιχεία στην κατάλληλη στήλη του πίνακα, όπου το καθένα ταιριάζει.

λοιμοί, παραμέληση στρατού, μείωση πληθυσμού, εισβολές Σλάβων και Περσών, υποχώρηση εμπορίου, σεισμοί, εγκατάλειψη ή παρακμή πόλεων, κακές σοδειές, περιορισμός της νομισματικής κυκλοφορίας

|  |  |
| --- | --- |
| **Εκδηλώσεις της κρίσης του 6ου αι.** | **Συνέπειες της κρίσης** |
|  |  |
|  |  |
|  |  |
|  |  |
|  |  |

**(μονάδες 5: 0,5x10)**

**Γ-Ερωτήσεις πολλαπλής επιλογής**

Επιλέξτε την κατάλληλη από τις λέξεις-φράσεις στην παρένθεση, για να συμπληρώσετε τις παρακάτω φράσεις.

1. Τα θέματα ιδρύθηκαν ως άμυνα του Βυζαντίου εναντίον των επιδρομών των ……………………… (Αράβων, Αβάρων, Σλάβων)
2. Στο θεματικό στρατό υπηρετούσαν ……………………………. (μισθοφόροι στρατιώτες, ελεύθεροι αγρότες, επίλεκτοι στρατιώτες)
3. Τα θέματα εγκαθιδρύθηκαν αρχικά στ\_ ……………………………… (Μικρά Ασία, Βαλκάνια, Ιταλία)
4. Την ανώτατη εξουσία στα όρια του θέματος ασκούσε ο …………………………….. (αυτοκράτορας, στρατηγός, θεματικός στρατός)
5. Ο Ηράκλειος πήρε τον τίτλο ……………………………………………. («μονοκράτωρ», «στρατηγός αὐτοκράτωρ», «πιστός ἐν Χριστῷ βασιλεύς»)

**(μονάδες 2,5: 0,5x5)**

**Δ-Συμπλήρωση κενών**

Συμπληρώστε τα κενά στις παρακάτω προτάσεις με την κατάλληλη λέξη ή φράση

1. Οι εκστρατείες του Ηράκλειου εναντίον των Περσών είχαν προσλάβει έντονα θρησκευτικό χαρακτήρα, επειδή οι Πέρσες είχαν αρπάξει τον ………………………………… , που ο Ηράκλειος τελικά ανέκτησε.
2. Εξαιτίας της κρίσης στην οποία βρισκόταν το Βυζάντιο στις αρχές του 7ου αι. απαιτούνταν κινητοποίηση όλων των δυνάμεων του κράτους και μια ριζική ………………………… , προκειμένου να αποτραπεί η καταστροφή.
3. Σε όσους υπηρετούσαν στο θεματικό στρατό το κράτος παραχωρούσε ………………………………….. ή …………………………, για να τα καλλιεργούν και να καλύπτουν τα προσωπικά τους έξοδα και τα έξοδα της θέσης τους.
4. Ο στρατηγός είχε την ……………………………. και …………………………… διοίκηση των θεμάτων.
5. Με την ολοκλήρωση του ……………………………. της κρατικής διοίκησης επίσημη γλώσσα του κράτους έγινε η ελληνική, ενώ οι ………………………. τίτλοι αντικαταστάθηκαν από ελληνικούς. Το γεγονός αυτό σηματοδοτεί το οριστικό τέλος της ……………………………………. και την αρχή της μεσαιωνικής ελληνικής …………………………………………

**(μονάδες 5: 0,5x10)**

**Ε- Σωστό – Λάθος**

Σημειώστε αν το περιεχόμενο των παρακάτω φράσεων είναι σωστό ή λανθασμένο.

1. Οι εκστρατείες του Ηράκλειου είχαν έντονο θρησκευτικό χαρακτήρα.
2. Οι στρατιωτικές επιτυχίες του Ηράκλειου είχαν διάρκεια.
3. Ο θεματικός στρατός ήταν μισθοφορικός στρατός.
4. Τα θέματα παρέμειναν ως διοικητικό σύστημα μόνο στις ανατολικές επαρχίες.
5. Ο Ηράκλειος εγκαθίδρυσε το διοικητικό σύστημα των θεμάτων.
6. Η Εκκλησία συμπαραστάθηκε οικονομικά στον Ηράκλειο.
7. Με τα έσοδα από τα στρατιωτόπια οι καλλιεργητές τους συντηρούσαν τις οικογένειές τους και κάλυπταν τα έξοδα του οπλισμού και των εκστρατειών τους.
8. Ο θεματικός στρατός αποτελούσε ένα είδος εθνικού στρατού.
9. Ο θεσμός των θεμάτων ήταν προσωρινός.
10. Η Βυζαντινή Αυτοκρατορία συμβολικά αρχίζει με τον εξελληνισμό της κρατικής διοίκησης.

**(μονάδες 5: 0,5x10)**